Aarhuus Stifts-Tidende, 1835-05-09
Det er glædeligt, at der i vort pengefattige Jylland kan reises en Capital af flere tusinde Specier for at kjøbe 3 Fuldblodshingster. Vel finder Hr. Major v. Flindt (A. Av. No. 68) at disse Tusinder kun ere ringe Midler; men glædeligt er det alligevel for Hestevennen, at den jydske Races Forædling har saadan Fremgang, medens man i Sjælland endnu ikke er kommen ret langt med den moralskfordærvede Ungdoms Forbedring. Jmidlertid er dog det ædle Fuldblod ikke udødeligt; at det fortjente at være det, derom er ikke to Meninger; men den lunefulde Natur har nu engang indrettet det anderledes. Det er græsseligt, at skulle sige det, men det er en uimodsigelig Erfaringssætning: En Fuldblodshingst kan døe, Vi forudsee den zittrende Bevægelse, en saa nøgen Fremsættelse af den skrækkelige Sandhed vil frembringe hos de ømme Fuldblodsbeundrere; men det er vor Pligt, at gjøre opmærksom derpaa. – J Fuldblods hingstens Værelse bør være en Vindovn om Vinterdage, og et paalideligt Thermometer bør hænge i hans Kabinet, for at hans Opvarter ved Jndfyringen kan tage nøie Hensyn til Varmemaaleren. Foderet vi burde vel sige Maden - bør tilveies ham; men selv justerede Vægter ere ikke altid gandske paalidelige, ei heller iagttages altid det rette Forhold mellem Jngredientserne. Han bør i alt Fald have sin egen Kok, ligesom sin egen Fyrbøder, der maa være eedsvorne samvittighedsfulde Embedsmænd. Ved hans Hofholdning bør desuden ansættes en udmærket Meteorolog, som Dag og Nat kan give Agt paa alle Veirligets Forandringer, der have den største Jndflydelse paa hans zarte Complexion. Han bør have sin egen Bademester, sin egen Friseur. Men fremfor Alt bør han have sin egen Læge, der aldrig bør forlade ham, men være yderst opmærksom paa alle hans Siels bevægelser og Sindslidelser, paa hans Appetit, hans Søvn, o. s. v. At samme Læge maae være en dygtig Plycolog, forstaaer sig selv. Han maa purgere og klystere Hingsten naar behov gjøres. Ethvert Lufttræk, ethvert Solglimt, ethvert Fluestik bør være en Gjenstand for hans Opmærksomhed – Og med alt dette kan en Fuldblodshingst dog døe, ligesaavel som Napoleon kunde det. Hvad der især gjor og betænkelige, er den Vanskelighed, som her i Jylland er forbunden med at forskaffe disse ædle Skabninger ægte spansk Viin, der skal være uundværlig for deres Organisme, saavidt vides er der endnu ikke for nogen Fuldblodshingst her i Provindsen etableret et eget, directe forskrevet Viinoplag. Sæt nu, at S. T. Brother to Margrave døer – saa er Jnteressentskabet ved Randers blevet 4000 Rd. fattigere, og det er fatalt at blive saameget fattigere. Vi opfordre desaarsaherved alle Venner af denne gode Sag, alle Beundrere af det moderne Hestevæsen, med eet Ord, alle Patrioter, til at sammentræde, i det Øiemed, at oprette en Livs forsikkring for Fuldblod. Vel vide vi, at Sagen ikke maa være let at iværksætte, da det ellers lader sig formode, at det guddommelige Engelland vilde have indladt sig derpaa, Meklenburg ikke at omtale; men det er vor faste Overbeviisning, at hvad der lader sig gjøre for de saakaldte Mennesker, bør, i langt høiere Potents, lade sig gjøre for virkeligt Fuldblod. Op derfor, J Brave, Betænker, at det er Livet om at gjøre, Men uden Assurance er Livet den meest precaire af alle Gaver. Jhukommer, hvor hastig Døden kan overraske os, Og om nu, som sagt, S. T. Brother to Margrave døde - hvilket Tab, hvilken grændseløs Sorg for de Efterlevende,